આ અંગે મહાગુજરાત બેન્ક એમ્પ્લોઇઝ એસોસિયેશનના જનરલ સેક્રેટરી જનક રાવલના જણાવ્યા મુજબ સરકારે આજથી એટીએમ ખૂલશે તેવી જાહેરાત કરી હતી, પરંતુ શહેર સહિત રાજ્યભરનાં મોટા ભાગનાં એટીએમમાં જૂની રૂ.પ૦૦ અને ૧,૦૦૦ના દરની નોટો સામે નવી રૂ.પ૦૦ અને રૂ.ર,૦૦૦ની ચલણી નોટો ભરી શકાઇ નથી. આજ સવારથી જ બેન્કના કર્મચારીઓ સહિત એટીએમમાં નાણાં ભરવાનું કામ કરી એજન્સીઓ દ્વારા યુદ્ધના ધોરણે એટીએમમાં નવી ચલણી નોટો ભરવાનું કામ ચાલી રહ્યું છે એટલું જ નહીં, આ લખાઇ રહ્યું છે ત્યાં સુધી બેન્ક સત્તાવાળાઓ પણ કહી રહ્યા છે કે એટીએમ ક્યારે ચાલુ થશે તે અંગે હજુ કંઇ કહી શકાય તેમ નથી. તેમ છતાં આજ સાંજ સુધીમાં તમામ એટીએમ સેન્ટર ચાલુ થાય તેવી શક્યતાઓ જોવાઇ રહી છે.